
	OBJEKTA HIGIĒNISKAIS NOVĒRTĒJUMS

	Jelgavā



	14.10.2024



	1. Objekta nosaukums: Bērnu un jauniešu interešu izglītības iestāde “Bauskas Bērnu un jauniešu centrs”

	2. Objekta īpašnieks: Bauskas novada pašvaldības interešu izglītības iestāde “Bauskas Bērnu un jauniešu centrs”, reģistrācijas numurs 90009116223, juridiskā adrese Kalna iela 14, Bauska, Bauskas novads

	3. Objekta adrese: Rīgas iela 8, Bauska, Bauskas novads

	4. Novērtēšanu veica: 10.10.2024. Vides veselības analītiķe Līga Ābolkalna

	5. Novērtēšanā piedalījās: Bauskas Bērnu un jauniešu centra direktore Veronika Puķe un saimniecības pārzinis Ģirts Donerblics

	6. Konstatēts 
    Bauskas novada pašvaldības interešu izglītības iestādē “Bauskas Bērnu un jauniešu centrs” (turpmāk – Iestāde) tiek īstenotas interešu izglītības programmas. Iestādē programmu īstenošanai nodarbības sadalītas grupās no 20 līdz 24 bērniem/ jauniešiem. Iestādē nodarbināti 25 darbinieki.  
6.1. Vispārīgās ziņas par objektu/ objekta raksturojums
    Iestāde izvietota trīs stāvu ēkā, iekļūšanai/izkļūšanai tiek izmantota ēkas galvenā ieeja/izeja. Ēkai ir vairākas izejas, kuras tiek izmantotas evakuācijas gadījumos. Ēkas 1.stāvā izvietots dežuranta galds, garderobe, atpūtas telpa, zāle, tehniskās modelēšanas telpa un tualetes telpa (2 klozetpodi, 1 izlietne). Ēkas 2. stāvā atsevišķas ģērbtuves meitenēm no zēniem, deju zāle, tērpu noliktava, deju pasniedzēju kabinets un tualešu telpas atsevišķi meitenēm (2 klozetpodi, 1 izlietne) no zēniem (1 klozetpods, 1 pisuārs, 1 izlietne). Ēkas 3. stāvā garderobe, kamerzāle, inventāra telpa, nodarbību telpas – sporta dejām un ritmikai, ģitārspēles un angļu valodas pulciņiem, kā tualetes telpa (2 klozetpodi, 1 izlietne) un dušas telpa (1 klozetpods, 1 duša kabīnē, 1 izlietne). Starp ēkas stāviem izvietotas atpūtas vietas.  Visas telpas ir labā sanitāri – tehniskā stāvoklī. Sanitārās ierīces ir darba kārtībā. Tualetēs ir tualetes papīrs, šķidrās ziepes un roku susināšanas līdzekļi. Mazgāšanas un dezinfekcijas līdzekļi ir pietiekošā daudzumā. Telpu uzkopšanas inventārs ir marķēts un izvietots atsevišķā aizslēdzamā telpā ēkas 1. stāvā. Telpu uzkopšanu veic Iestādes apkopējas. Darbinieku veselības pārbaužu izziņas higiēniskā novērtējuma laikā tiek uzrādītas. Interešu izglītību programmu īstenošanai ir nepieciešamās nodarbību telpas un aprīkojums.
6.2. Iekštelpu virsmu apdare
    Telpu apdarei un aprīkojumam izmantoti telpu funkcijai atbilstoši materiāli: grīdas ir stabilas, nav slidenas. Tualetes telpu sienu un grīdu apdarei ir izmantoti materiāli, kas paredzēti mitrai uzkopšanai un dezinfekcijai.
6.3. Apgaismojums
    Telpu apgaismojums: dabīgais un mākslīgais. Apgaismes ķermeņi darba kārtībā, vizuāli apgaismojums ir pietiekošs. Apgaismoja kvalitātes kontrolei uz vietas nodrošināts luksmetrs.
6.4. Siltumapgāde 
    Autonomi – gāzes katls. 
6.5. Gaisa apmaiņa 
   Visās telpās ir nodrošināta dabiskā vēdināšana caur logiem un ventilācijas restēm. Tualešu telpās ir piespiedu nosūces ventilācija.
6.6. Ūdens apgāde
   Centralizēti no Bauskas ūdensapgādes sistēmas. Dzeramā ūdens kvalitāte atbilst Ministru kabineta 2023. gada 26. septembra noteikumu Nr. 547 “Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām. Siltais ūdens – boileri.
6.7. Kanalizācijas sistēma
   Centralizēta.    
6.8. Teritorijas labiekārtošana
   Ēkai pieguļošā teritorija ir sakopta, apgaismota un labiekārtota. Ir nodrošināta sadzīves atkritumu savākšana un uzglabāšana slēgtos konteineros, kuri atrodas vismaz 20 metru attālumā no ēku logiem. 
6.9. Vides pieejamība
   Ir nodrošināta iekļūšana/ izkļūšana ēkas 1.stāvā. Pie galvenās ieejas izbūvēts panduss. 
6.10.Riska faktoru novērtēšana un cita informācija: -

	7. SLĒDZIENS
   Objekts “Bērnu un jauniešu interešu izglītības iestāde “Bauskas Bērnu un jauniešu centrs””, Rīgas ielā 8, Bauskā, Bauskas novadā atbilst higiēnas prasībām.

	8. Rekomendējamie pasākumi 
1. Iepazīties un sekot līdz Slimību profilakses un kontroles centra sniegtajām rekomendācijām par priekšmetu un virsmu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.
2. Nodrošināt Ministru kabineta 2018. gada 27. jūlija noteikumu Nr.447 “Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtību” prasību ievērošanu. 
3. Nodrošināt bērnu veselībai drošu vidi un ievērot tiesību aktu prasības atbilstoši epidemioloģiskās situācijas attīstībai valstī.

